
DĖL DUOMENŲ PATEIKIMO
Informuojame, kad Atitikties audito departamento auditoriai pagal 2024 metų veiklos planą atlieka valstybinį atitikties auditą „Centrinės perkančiosios organizacijos veikla vykdant viešuosius pirkimus“ (ID 6197). Viešoji įstaiga CPO LT – nacionalinė centrinė perkančioji organizacija, vykdanti standartizuotus viešuosius pirkimus per elektroninį katalogą, pirkimus kitų perkančiųjų organizacijų pavedimu ir konsoliduotuosius pirkimus. Viena šiuo metu audituojamų sričių – tiekėjų konkurencijos užtikrinimas vykdant pirkimus per CPO LT elektroninį katalogą. Siekiant tinkamai įvertinti audituojamą subjektą, svarbi Jūsų asociacijos narių nuomonė ir turima informacija, susijusi su viešosios įstaigos CPO LT teikiamomis paslaugomis. Maloniai prašome asociacijas ir jų narius iki š. m. sausio 22 d. atsakyti į klausimus, kuriuos rasite pateiktoje nuorodoje: https://apklausos.vkontrole.lt/forms/apklausa-2.
Apibendrinę apklausos duomenis, siekdami gauti pakankamus audito įrodymus, galime kreiptis į anketą užpildžiusią asociaciją ar įmonę dėl papildomos informacijos. 
Kilus neaiškumų ar klausimų, maloniai prašome kreiptis į vyresn. valstybinę auditorę Eglę Jackevičienę mob. 8 608 93 113 arba el. paštu egle.jackeviciene@valstybeskontrole.lt.
Tikimės geranoriško bendradarbiavimo siekiant, kad valstybinio audito rezultatai būtų objektyvūs ir pagrįsti.

